S-520/2012

Ár 2012, föstudaginn 17. ágúst, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 520/2012: Ákæruvaldið (S-kvk-nf I-kvk-nf G-kvk-nf) gegn H-kk-þgf E-kk-þgf S-kk-þgf (S-kk-nf A-kk-nf S-kk-nf hrl.) og V-kk-þgf G-kk-þgf (S-kk-nf A-kk-nf S-kk-nf hrl.), sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 3. júlí sl. á hendur ákærðu, H-kk-þgf E-kk-þgf S-kk-þgf, kt. 000000-0000, Garðsstöðum 62, Reykjavík og V-kk-þgf G-kk-þgf, kt. 000000-0000, Birkiási 6, Garðabæ.

„Ákærðu báðum fyrir eftirfarandi hegningarlagabrot framin í félagi á árinu 2009:

I.

Fjársvik, með því að hafa, á tímabilinu 18. nóvember til 23. nóvember 2009, í alls þrjú skipti, svikið út vörur, samtals að andvirði kr. 815.639, í verslunum N1 hf. kt. 000000-0000, með því að blekkja starfsmenn þar til að skuldfæra andvirði varanna án heimildar á viðskiptareikning Norður-Gatna ehf., kt. 000000-0000, en ákærðu vöktu hjá þeim ranga hugmynd um að þeir hefðu heimild til að eiga viðskipti í nafni Norður-Gatna ehf. og í tvö skipti kvittað sjálfir undir reikninga vegna viðskiptanna.

Tilvik Dags. Vettvangur reikningiur nr. Fjárhæð

18.11.2009 N1 971034 kr. 112.343

18.11.2009 N1 Réttarhálsi 172 971148 kr. 351.648

23.11.2009 N1 Réttarhálsi 172 979602 kr. 351.648

Samtals: kr. 815.639

Mál nr. 007-2010-912

Telst þetta varða við 248. gr. almennra hegningarlaga nr. 19/1940

Á hendur H-kk-þgf E-kk-þgf S-kk-þgf fyrir eftirtalin brot:

II.

Hegningarlagabrot, með því að hafa:

Þann 19. nóvember 2009 svikið út vörur, samtals að andvirði kr. 409.860, í verslun Húsgagnahallarinnar (BYKO hf.) Bíldshöfða í Reykjavík, kt. 000000-0000, með því að blekkja starfsmenn þar til að skuldfæra andvirði varanna án heimildar á viðskiptareikning Norður-Gatna ehf., kt. 000000-0000, en ákærði pantaði vörurnar undir nafni A-kk-ef O-kk-ef I-kk-ef sem er forsvarsmaður og framkvæmdastjóri Norður-Gatna ehf.

Mál nr. 007-2010-912

Telst þetta varða við 248 gr. almennra hegningarlaga nr. 19/1940.

Umferðarlagabrot, með því að hafa:

Sunnudaginn 7. ágúst 2011 í Reykjavík, ekið bifreiðinni TX-497 sviptur ökurétti og ófær um að stjórna henni örugglega vegna áhrifa ávana- og fíkniefna (í blóði mældist amfetamín 115 ng/ml og tetrahýdrókannabínól 11 ng/ml) vestur Sæbraut þar sem hann tók beygju á gatnamótum gegn rauðu ljósi, lögregla hafði afskipti af honum skömmu síðar á bifreiðastæði Aktu-Taktu.

Mál nr. 007-2011-47871

Fimmtudaginn 22. desember 2011 í Mosfellsbæ, ekið bifreiðinni TF-173 sviptur ökurétti og ófær um að stjórna henni örugglega vegna áhrifa ávana- og fíkniefna (í blóði mældist amfetamín 55 ng/ml og tetrahýdrókannabínól 1,4 ng/ml) vestur Vesturlandsveg og þvert yfir hringtorg við Álafosskvosina, þaðan sem leið lá að afrein við Háholt, vestan við hringtogið, áfram vestur Háholt og því næst norður Skólabraut, þar sem lögregla hugðist stöðva aksturinn til að hafa tal af ökumanni, ekki sinnt stöðvunarmerkjum heldur aukið ferðina og ekið áfram norður Skólabraut og þaðan inn í hesthúsahverfi, sem staðsett er norðan við Varmárskóla þar sem hann stöðvaði bifreiðina nyrst í Blesabakka.

Mál nr. 007-2011-74871

Teljast brot þessi varða við 1. sbr. 2. mgr. 45. gr. a. og 1. mgr. 48. gr. en brot í lið 1 auk þess við 1. mgr. 5. gr. umferðarlaga, allt sbr 1. mgr. 100. gr. umferðarlaga nr. 50/1987, sbr. 5. gr. laga nr. 66/2006.

Þess er krafist að ákærðu verði dæmdir til refsingar og til greiðslu alls sakarkostnaðar og ákærða H-kk-þgf E-kk-þgf S-kk-þgf verði gert að sæta sviptingu ökuréttar skv. 101. og 102. gr. nefndra umferðarlaga, sbr. 25. og 26. gr. laga nr. 44/1993.

Einkaréttarkröfur:

Þá gerir S-kk-nf M-kk-nf G-kk-nf, fyrir hönd Byko hf., kt. 000000-0000, kröfu um að kærða H-kk-þgf E-kk-þgf S-kk-þgf verði gert að greiða Byko hf. kr. 409.860 auk vaxta samkvæmt 8. gr. laga um vexti og verðtryggingu nr. 38/2001 frá 19.11.2009 en með dráttarvöxtum samkvæmt 1. mgr. 6. gr., sbr. 9. gr. sömu laga að liðnum mánuði frá birtingu kröfunnar til greiðsludags

Þá gerir L-kk-nf A-kk-nf S-kk-nf hrl., fyrir hönd N1 hf., kt. 000000-0000, kröfu um að ákærðu V-kk-þgf G-kk-þgf og H-kk-þgf E-kk-þgf S-kk-þgf verði gert að greiða N1 hf., kr. 815.639, auk vaxta samkvæmt 8. gr. laga um vexti og verðtryggingu nr. 38/2001 um vexti og verðtryggingu frá 18.11.2009, en með dráttarvöxtum samkvæmt 1. mgr. 6. gr., sbr. 9. gr. sömu laga að liðnum mánuði frá birtingu kröfunnar til greiðsludags.“

Málavextir

Ákærðu hafa skýlaust játað það brot sem þeir eru saksóttir fyrir. Hafa þeir orðið sekir um athæfi það sem lýst er í ákærunni og réttilega er þar fært til refsiákvæða.

Refsing ákærða H-kk-ef A-kk-ef, sem verður hegningarauki, þykir hæfilega ákveðin fangelsi í 7 mánuði.

Refsing ákærða V-kk-ef þykir, vegna ungs aldurs og greiðlegrar játningar hans, vera hæfilega ákveðin 60 daga fangelsi. Rétt er að fresta því að framkvæma refsingu þessa og ákveða að hún falli niður að liðnum 1 ári frá dómsuppsögu að telja, haldi ákærði almennt skilorð 57. gr. almennra hegningarlaga nr. 19, 1940.

Dæma ber ákærðu til þess að greiða óskipt N1 hf. 815.639 krónur í skaðabætur ásamt almennum vöxtum samkvæmt 4. gr. laga um vexti og verðtryggingu nr. 38, 2001 frá 23. nóvember 2009 að telja til 17. nóvember 2012 en frá því með dráttarvöxtum til greiðsludags samkvæmt III. kafla laganna.

Dæma ber ákærða H-kk-þf Ö-kk-þf til þess að greiða Byko hf. 409.860 krónur í skaðabætur ásamt almennum vöxtum frá 19. nóvember 2009 að telja til 17. nóvember 2012 en frá því með dráttarvöxtum til greiðsludags.

Dæma ber ákærðu til þess að greiða verjanda sínum, S-kk-þgf A-kk-þgf S-kk-þgf hrl., 75.000 krónur í málsvarnarlaun að meðtöldum virðisaukaskatti.

Þá ber að dæma að ákærði H-kk-nf Ö-kk-nf 242.942 krónur í annan sakakostnað.

DÓMSORÐ:

Ákærði, H-kk-nf Ö-kk-nf S-kk-nf, sæti fangelsi í 7 mánuði.

Ákærði, V-kk-nf G-kk-nf, sæti fangelsi í 60 daga. Framkvæmd refsingarinnar er frestað og fellur hún niður að liðnu 1 ári frá dómsuppsögu, haldi ákærði almennt skilorð.

Ákærði H-kk-nf Ö-kk-nf er sviptur ökurétti ævilangt frá dómsbirtingu að telja.

Ákærðu greiði N1 hf. 815.639 krónur óskipt í skaðabætur ásamt almennum vöxtum frá 23. nóvember 2009 að telja til 17. nóvember 2012, en frá því með dráttarvöxtum til greiðsludags.

Ákærði H-kk-nf Ö-kk-nf greiði Byko hf. 409.860 krónur í skaðabætur ásamt almennum vöxtum frá 19. nóvember 2009 að telja til 17. nóvember 2012 en frá því með dráttarvöxtum til greiðsludags.

Ákærðu greiði verjanda sínum, S-kk-þgf A-kk-þgf S-kk-þgf hrl. 75.000 krónur í málsvarnarlaun.

Ákærði H-kk-nf Ö-kk-nf greiði 242.942 krónur í annan sakarkostnað.

P-kk-nf G-kk-nf.